### | | | | --- | --- | | | | | --- | | **Teknik- og Miljøudvalget** 9. august 2018 Sagsnr. 710-2017-36252 Dok.nr. 710-2018-205769 Sagsbehandler DPDJOH | | 62.                 Budget 2019-22 - Fagudvalgenes drøftelse af forslag til prioriteringsblokke - Åbent

###

|  |  |
| --- | --- |
| Tidl. politisk behandling | TMU, 14.06.18, pkt. 45 |
| Forventet sagsgang | TMU |
| Lovgrundlag |  |

###

**SAGENS INDHOLD**

Byrådet godkendte 30. januar 2018 processen for budget 2019-22.

I den forbindelse blev det besluttet, at administrationen
skal udarbejde forslag til såvel reduktioner som udvidelser på 1 procent af
serviceudgifterne. Herudover skal administrationen udarbejde forslag til
anlægsprojekter.

I henhold til processen blev institutioner,
foreninger, råd mv. i april 2018 inviteret til at komme med forslag til
budgettet.

På udvalgsmøderne i april måned
2018 drøftede fagudvalgene forslag til reduktionsområder, der skulle undersøges
og vurderes nærmere.

På udvalgsmøderne i juni måned
2018 blev fagudvalgene præsenteret for oversigter over administrationens
foreløbige forslag til reduktioner, udvidelser og anlæg inden for de respektive
udvalgs område.

3. august 2018 fremsender
administrationen sit prioriteringskatalog til Byrådet til brug for Byrådets
budgetseminar 23. og 24. august 2018.

På de politiske udvalgsmøder i
august drøfter fagudvalgene og Økonomiudvalget de fremsendte reduktions-,
udvidelses- og anlægsforslag inden for eget område med henblik på Byrådets
videre behandling.

**VURDERING**

Administrationen har udarbejdet
forslag til reduktioner og udvidelser på 1 % af serviceudgifterne svarende til
ca. 19,3 mio. kr.

Forslagene til reduktioner og
udvidelser er fordelt på fagudvalgene i forhold til udvalgenes andel af
serviceudgifterne. Herudover er der udarbejdet et tværgående reduktionsforslag.

Administrationen har ligeledes
udarbejdet forslag til anlægsprojekter i budget 2019-22.

Det samlede budgetmateriale
sendes særskilt til Byrådet. I forlængelse heraf offentliggøres administrationens
forslag til prioriteringsblokke og anlægsprojekter på kommunens hjemmeside www.favrskov.dk.

Politiske forslag til budgettet, som ønskes drøftes på
budgetseminaret, skal fremsendes senest 15. august 2018.

**ØKONOMI**

De økonomiske konsekvenser fremgår af de
enkelte forslag til prioriteringsblokke.De
endelige økonomiske konsekvenser afhænger af Byrådets vedtagelse af budgettet.

**INDDRAGELSE**

Foreninger, institutionsbestyrelser, samarbejdsudvalg mv.
har haft mulighed for at stille forslag til budgettet indtil 19. april 2018.

Leder- og
medarbejderrepræsentanter inddrages i budgetprocessen via drøftelser på deres
respektive samarbejdsudvalgsmøder samt på fællesmøder mellem Økonomiudvalget og
Hovedsamarbejdsudvalget.

Efter Byrådets budgetseminar i
august vil kommunens ledere og medarbejderrepræsentanter blive orienteret om
status på budgetarbejdet.

Byrådets budgetforslag sendes i høring 5. september 2018. Der
afholdes borgermøde vedrørende budgettet 12. september 2018 i Ulstrup. Fristen
for høringssvar til budgettet er 17. september 2018.

**INDSTILLING**

Direktøren for Teknik- og Kultur indstiller til Teknik og
Miljøudvalget:

1.    At forslagene til reduktioner,
udvidelser og anlæg inden for Teknik og Miljøudvalgets område drøftes.

**BESLUTNING**